《世弼原上晚望和韵见寄因复之 其一》
宋代·欧阳澈

绿消暮霭满空秋，念远凭高陇上游。一片孤云生远岫，数声断雁落寒流。

风前无绪愁闻笛，天际何人误识舟。步月可寻岩下叟，试将圆玉锁神头。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。